**Ornitín** je neproteinogénna aminokyselina, ktorá vystupuje v močovinovom cykle. Oritín sa abnormálne hromadí v tele pri nedostatočnej aktivite ornitíntranskarbamylázy. Radikál ornitínu je **ornityl**.

Úloha v močovinovom cykle
-------------------------

L-Ornitín vzniká z L-arginínu pôsobením arginázy a v procese vzniká močovina. Ornitín je teda kľúčový pre močovinový cyklus, ktorý umožňuje zbavenie nadbytočného dusíka. Ornitín sa recykluje a využíva opakovane. Amoniak sa najprv premení na karbamoylfosfát. Ornitín sa potom premení na močovinový derivát na δ (terminálnom) dusíku pomocou ornitíntranskarbamylázy. Pridaním ďalšieho dusíka z aspartátu vzniká arginosukcinát, z ktorého následne odstupuje fumarát za vzniku arginínu. Arginín sa potom hydrolyzuje naspäť na ornitín, čím vzniká močovina. Atómy dusíka v močovine pochádzajú z amoniaku a aspartátu, takže dusík v ornitíne sa zachováva.

Ornitín nie je aminokyselina, ktorá je kódovaná DNA, teda nie je proteinogénna. V cicavčom nehepatickom tkanive je hlavným použitím močovinového cyklu biosyntéza arginínu, takže ornitín je dôležitý intermediát tohto metabolického procesu.

Ďalšie reakcie
--------------

Ornitín je počiatočným reaktantom syntézy polyamínov, napríklad putrescínu, ktorých syntéza začína pôsobením ornitíndekarboxylázy.

U baktérii, ako je *E. coli*, môže byť ornitín syntetizovaný z L-glutamátu.

Ornitín môže tvoriť laktám.

Laktamizácia ornitínu

Výskum
------

### Únava po cvičení

Doplnenie L-ornitínu utlmilo únavu u jedincov v štúdii overovanej voči placebu. Výsledky naznačujú, že L-ornitín pôsobí proti únave zvýšením efektivity spotreby energie a podporovaním vylučovania dusíka.

### Doplnok pri vzpieraní

Aminokyselinové doplnky, vrátane doplnkov s L-ornitínom, sú často mierené na kulturistov a vzpieračov a tvrdia, že zvyšujú hladinu ľudského rastového hormónu (HGH), svalovej hmoty a sily. Krátka štvordňová klinická štúdia z roku 1993 uviedla, že L-ornitín v kombinácii s L-arginínom a L-lyzínom v dávke 2 g/deň nezvyšuje HGH. Recenzia z roku 2002 na túto tému dospela k záveru, že „používanie špecifických aminokyselín na stimuláciu uvoľňovania GH u športovcov sa neodporúča."

### Cirhóza

L-Ornitín L-aspartát (LOLA), stabilná soľ ornitínu a aspartátu, bola využitá na liečbu cirhózy.

Referencie
----------

1. ↑   Reasons for the occurrence of the twenty coded protein amino acids. *Journal of Molecular Evolution*, 1981, s. 273–84. Dostupné online. DOI: 10.1007/BF01795749. PMID 7277510.
2. ↑   *Ornithine Biosynthesis* [online]. School of Biological and Chemical Sciences, Queen Mary, University of London, [cit. 2007-08-17]. Dostupné online.
3. ↑   L-ornithine supplementation attenuates physical fatigue in healthy volunteers by modulating lipid and amino acid metabolism. *Nutrition Research*, November 2008, s. 738–43. DOI: 10.1016/j.nutres.2008.08.008. PMID 19083482.
4. ↑   The effect of L-ornithine hydrochloride ingestion on performance during incremental exhaustive ergometer bicycle exercise and ammonia metabolism during and after exercise. *European Journal of Clinical Nutrition*, October 2010, s. 1166–71. DOI: 10.1038/ejcn.2010.149. PMID 20717126.
5. ↑   Low-dose amino acid supplementation: no effects on serum human growth hormone and insulin in male weightlifters. *International Journal of Sport Nutrition*, September 1993, s. 290–7. DOI: 10.1123/ijsn.3.3.290. PMID 8220394.
6. ↑   Use of amino acids as growth hormone-releasing agents by athletes. *Nutrition*, 2002, s. 657–61. DOI: 10.1016/s0899-9007(02)00807-9. PMID 12093449.
7. ↑   [Physiological functions of L-ornithine and L-aspartate in the body and the efficacy of administration of L-ornithine-L-aspartate in conditions of relative deficiency]. *Polski Merkuriusz Lekarski*, June 2010, s. 490–5. Dostupné online. PMID 20642112.

Zdroj
-----

*Tento článok je čiastočný alebo úplný preklad článku Ornithine na anglickej Wikipédii.*